CELEX: C2005/205/06
Language: et
Date: 2005-08-20 00:00:00
Title: Euroopa Kohtu (kolmas koda) 12. mai 2005. aasta otsus kohtuasjas C-542/03 (Bundesfinanzhof'i eelotsusetaotlus): Hauptzollamt Hamburg-Jonas versus Milupa GmbH & Co. KG (Põllumajandus — Eksporditoetus — EÜ asutamislepingu II lisas (pärast muutmist EÜ I lisa) loetlemata kaupadeks töödeldud või nendega liidetud põllumajandussaadused — Ebatäpne deklaratsioon — Sanktsioon)

20.8.2005   
            
            
               ET
            
            
               Euroopa Liidu Teataja
            
            
               C 205/3
            
         
      EUROOPA KOHTU
   
   (kolmas koda)
   12. mai 2005. aasta otsus
   kohtuasjas C-542/03 (Bundesfinanzhof'i eelotsusetaotlus): Hauptzollamt Hamburg-Jonas versus Milupa GmbH & Co. KG (1)
   
   (Põllumajandus - Eksporditoetus - EÜ asutamislepingu II lisas (pärast muutmist EÜ I lisa) loetlemata kaupadeks töödeldud või nendega liidetud põllumajandussaadused - Ebatäpne deklaratsioon - Sanktsioon)
   (2005/C 205/06)
   Kohtumenetluse keel: saksa
   Kohtuasjas C-542/03, mille esemeks on Euroopa Kohtule EÜ artikli 234 alusel Bundesfinanzhof'i (Saksamaa) 18. novembri 2003. aasta otsusega esitatud eelotsusetaotlus, mis saabus Euroopa Kohtusse 23. detsembril 2003, menetluses Hauptzollamt Hamburg-Jonas v. Milupa GmbH & Co. KG, tegi Euroopa Kohus (kolmas koda), koosseisus: koja esimees A. Rosas (ettekandja), kohtunikud A. La Pergola, J.-P. Puissochet, U. Lõhmus ja A. Ó Caoimh, kohtujurist: P. Léger, kohtusekretär: R. Grass, 12. mail 2005 otsuse, mille resolutiivosa on järgmine:
   Komisjoni 30. mai 1994. aasta määruse (EÜ) nr 1222/94, millega sätestatakse teatavatele asutamislepingu II lisas loetlemata kaupadena eksporditavatele põllumajandussaadustele ja –toodetele eksporditoetuste andmise korra ühised üksikasjalikud rakenduseeskirjad ja nende toetussummade kinnitamise kriteeriumid, mida on muudetud komisjoni 7. veebruari 1996. aasta määrusega (EÜ) nr 229/96, artikli 7 lõike 1 esimese lõigu teist lauset, lõike 2 esimest lõiku ja lõiget 5 tuleb tõlgendada selliselt, et kui eksportija deklareeris eksporditoetuse taotluses, et kõnealuste kaupade valmistamiseks kasutati nimetatud määruse artikli 1 lõike 2 alusel lisas A (TR 2) toodud kooritud piimapulbriga samalaadseks peetavat toodet, kuigi tegelikult kasutati teist toodet, mida sama sätte alusel peetakse samalaadseks sama piimapulbriga, võib ta nõuda eksporditoetust, mida on vajaduse korral parandatud komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, mida on muudetud komisjoni 2. detsembri 1994. aasta määrusega (EÜ) nr 2945/94, artikli 11 kohaselt.
   
      (1)  ELT C 59, 6.3.2004.